اونیوئرسیته سیناویندا ۷۰۰ پوئن آلان آذربایجان‌لی نیگار آغازاده، تحصیل اوچون آنکارا اونیوئرسیته‌سی طب فاکولته‌سینی سئچدی.
اونیوئرسیته‌ امتحانیندا بوتون سواللاری دوغرو جاوابلایاراق ۷۰۰ تام پوئن آلان و اؤلکه بیرینجی‌سی اولان آغازاده، باشارینی نئجه الده ائتدیگینی و تۆرکیه‌ده اوخوماغی نیه سئچدیگینی آنادولو آژانسینا آنلاتدی.
آغازاده، اوشاقلیغین‌دان بری دکتر اولماغی خیال ائتدیگینی، آنجاق قازانابیلمه‌یه‌جگینی دوشوندوگو اوچون اؤنجه باشقا ساحه‌لر اوچون حاضیرلاندیغینی ایفاده ائتدی.
سون صینیفه گلدیگینده آرتیق دکتر اولماق اوچون قطعی قرار وئردییگنی بیلدیره‌ن آغازاده، "طب اوخوماق اوچون حاضیرلانماغا باشلادیم. سیناودان ۶۹۷ پونن آلدیم. انجاق منیم هدفیم ۷۰۰ ایدی. آذربایجان‌دا قازانابیلمه‌یه‌نلره بیر دفعه داها شانس وئریلسین دئیه اونیوئرسیته‌ سیناولاری ۲ دفعه گئچیریلیر. ایکینجی سیناوا دا گیردیم و ۷۰۰ پوئن الده ائتدیم. ۷۰۰ پوئن بوتون سواللارین دوغرو جاوابلاماسی معناسینی وئریر. هدفیم بو ایدی و هدفیمه چاتدیم" دئدی.
آغازاده، سیستماتیک چالیشدیغینی، زامانی دوغرو یؤنه‌تدیگینی دیله گتیره‌رک، "یورددیشیندا تحصیل آلماق ایسته‌ییردیم. آنجاق آنا-آتام اونلاردان اوزاق قالماییم دئیه بونا ایجازه وئرمیردیلر. ۷۰۰ پوئن آلینجا اؤزومده گوج تاپدیم و آنا آتامدان منه یورددیشیندا تحصیل آلمام اوچون ایجازه وئرمه‌لرینی خاهیش ائتدیم. بو دفعه قارشی چیخمادیلار و منی دستکله‌دیلر" دئیه دانیشدی.
تۆرکیه بورسلارینا مراجعت ائتدیگینی کبیلدیرن و بو مؤوضوعدا اؤزونه یول گؤستره‌رک کؤمکچی اولان باکی یونوس امره اینستیتوسو مودورو سلجوق قاراقیلیچا تشکور ائد‌ن آغازاده، "تۆرکیه‌ده طب تحصیلینین چوخ یاخشی اولدوغونو بیلیرم. آراشدیردیم و آنکارا اونیوئرسیته‌سینین یوکسک استانداردلارا صاحب بیر تحصیل قورومو اولدوغونو گؤردوم. چوخ ایچیمه سیندی. سئچیمیم آنکارا اونیوئرسیته‌سی طب فاکولته‌سی اولدو. اورادا تام بورسلو اوخویاجاغام و بوتون خرجلریم قارشیلاناجاق. تۆرکیه عینی زاماندا قارداش اؤلکه‌میز. اورادا اؤزومو راحت و گوونده حس ائد‌جه‌یه‌م" ایفاده‌سینی ایشلتدی.
"قیزینیزا قیزیمیز کیمی، گؤزوموز کیمی باخاجاغیق"
آنکارا اونیوئرسیته‌سی رئیسی پروفسور دکتر نجدت اۆنووار، تلفندا دانیشدیغی نیگاری قوتلادی و اونا باشاریلار دیله‌دی.
اۆنووار، "چوخ یاخشی بیر اوخول سئچدینیز. آنکارا طب تۆرکیه‌نین ان یاخشی اوخوللاریندان بیری. آنکارا اونیوئرسیته‌سی اولاراق سیزی هیجانلا گؤزله‌ییریک. ان گؤزل شکیل‌ده تحصیل آلماغین اوچون الیمیزدن نه گلیرسه مادی و معنوی هر جور دستگی وئرجییک" دئدی.
نیگارین آناسی ایله ده دانیشان اۆنووار، "قیزینیزا قیزیمیز کیمی، گؤزوموز کیمی باخاجاغیق. گؤزونوز آرخادا قالماسین" دئدی.
